**Obchodná verejná súťaž**

**Výzva na podávanie návrhov na uzavretie zmluvy**

|  |
| --- |
| **podľa §281 - §288 zákona č. 513/1991 Zb. Obchodného zákonníka**  **v znení neskorších predpisov** |

**I.    Vyhlasovateľ**

Názov:                        **Dopravný podnik mesta Žiliny s.r.o.**Sídlo:                          Kvačalova 2, 011 40 Žilina  
Obchodný register : Okresný súd Žilina, Oddiel: Sro, Vložka číslo: 3510/L

IČO:                           36 007 099  
IČ DPH:                     SK 2020447583

Kontaktná osoba:       Ing. Peter Ďurkovský, oddelenie verejného obstarávania  
Tel:                             +421 415660168  
E-mail:                        peter.durkovsky@dpmz.sk

(ďalej len „vyhlasovateľ")

**vyhlasuje obchodnú verejnú súťaž (ďalej len „súťaž") na predkladanie návrhov na uzatvorenie zmluvy, ktorej predmetom je:**

**„Činidlo na redukciu NOx plynov“**

**II. Vymedzenie predmetu požadovaného záväzku - predmet súťaže**

Predmetom súťaže je dodávka činidla na redukciu NOx plynov pre autobusy MHD vrátane poskytnutia nádrže na príjem, skladovanie a výdaj tohto činidla počas zmluvného obdobia na základe uzavretej Rámcovej dohody.

Pod pojmom „činidlo na redukciu NOx plynov“ sa na účely tejto súťaže rozumie tovar (ďalej aj ako „činidlo“ alebo „aditívum“) na trhu dodávané pod názvom AdBlue. Jedná sa o 32,5 % vodný roztok močoviny vyrobený z technicky čistej močoviny a demineralizovanej vody. Obstarávateľ zamýšľa používať činidlo do autobusov mestskej hromadnej dopravy (MHD). Nakoľko na autobusy MHD sa vzťahuje na základe uzavretej kúpnej zmluvy platná záruka, vyhlasovateľ s cieľom neporušiť záručné podmienky postupuje podľa pokynov v sprievodnej dokumentácii k dodaným vozidlám, v ktorej je pri prevádzke vozidla predpísané používanie činidla AdBlue. Kvalita dodávaného činidla však musí zodpovedať špecifikáciám, ktoré sú uvedené v norme ISO 22241-1.

Spoločný slovník obstarávania (CPV kód): 24957000-7 Chemické aditíva

Lehota dodávania činidla na základe uzavretej Rámcovej dohody s úspešným navrhovateľom: 48mesiacov.

Priemerná ročná spotreba činidla: 40 000 litrov.

Predpokladaná spotreba za 48 mesiacov: 160 000 litrov.

Predpokladaná hodnota predmetu súťaže za obdobie 48 mesiacov: 44 800,00 EUR bez DPH.

Vyššie uvedené predpokladané odberové množstvo činidla za 48 mesiacov nebude zmluvne záväzné, má iba orientačný charakter a skutočné odberové množstvo sa môže líšiť od predpokladaného odberového množstva činidla.

Prekročenie predpokladanej hodnoty predmetu súťaže nemusí byť dôvodom na odmietnutie (neprijatie) návrhu, resp. nemusí byť dôvodom na zrušenie tejto súťaže.

Predmetom Rámcovej dohody bude okrem dodávky činidla aj poskytnutie nádrže na príjem, skladovanie a výdaj činidla. Nádrž spolu s výdajným zariadením bude počas trvania Rámcovej dohody vo vlastníctve dodávateľa činidla. Dodávateľ počas zmluvného obdobia bude na svoje vlastné náklady zabezpečovať prevádzku, údržbu a prípadný servis nádrže na príjem, skladovanie a výdaj činidla. Dodávateľ na základe uzatvorenej Rámcovej dohody zabezpečí servis resp. opravu nádrže v prípade jej poruchy a to do 24 hodín od nahlásenia poruchy dodávateľovi, prípadne zabezpečí náhradnú nádrž identických parametrov.

Umiestnenie a prevádzkovanie predmetnej nádrže: nádrž na príjem, skladovanie a výdaj činidla bude **umiestnená vo vnútornom priestore vykurovanej uzamykateľnej a stráženej haly vyhlasovateľa**, kde neklesá teplota pod bod mrazu, t.j. nádrž nebude vystavená priamym klimatickým činiteľom a podmienkam. Umiestnenie nádrže v krytom priestore haly nebude brániť plneniu tejto nádrže prostredníctvom potrubia z pristavenej cisterny. V Rámcovej dohode bude dohodnutá jednotková cena činidla v EUR bez DPH za 1 liter, ktorá bude platná počas obdobia, na ktoré je Rámcová dohoda uzavretá, t.j. 48 mesiacov. V tejto jednotkovej cene musia byť zohľadnené všetky náklady dodávateľa, ktoré súvisia s dodávkou činidla a so službami spojenými s poskytnutím nádrže na príjem, skladovanie a výdaj činidla (servis, údržba a pod.). Vyhlasovateľ súťaže predpokladá, že vzhľadom na ponúknutý objem nádrže a skutočnú spotrebu činidla počas zmluvného obdobia budú optimálne prispôsobené intervaly dopĺňania činidla do nádrže zo strany dodávateľa.

**Vyhlasovateľ súťaže stanovil nasledovné technické požiadavky, pre nádrž na príjem, skladovanie a výdaj činidla na redukciu NOx plynov:**

1)objem nádrže: 4500-6000 m3

2)izolácia vnútornej nádrže: nie

3)bezpečnostné prevedenie nádrže: dvojplášťové

4)dĺžka výdajnej hadice: optimálne 6 metrov (nie kratšia)

5)naviják výdajnej hadice: áno

6)plniace potrubie so suchou spojkou umožňujúce plnenie nádrže z pristavenej cisterny: áno

7)výdajný stojan: áno

8)automatická výdajná pištoľ: áno

9)držiak výdajnej pištole: áno

10)maximálne (doporučené) rozmery nádrže v mm (DxŠxV): 3000x2500x2500

11)elektrické (ponorné) čerpadlo: áno

12)ovládanie zapnutia a vypnutia čerpadla na držiaku výdajnej pištole: áno

13)meranie aktuálnej hladiny činidla: áno

14)meranie prietoku čerpaného činidla: áno

15)V rámci systému monitorovania nádrže:

a)indikácia priesakov: áno

b)indikácia preplnenia: áno

*Rozdelenie predmetu súťaže na časti:* nie

*Financovanie predmetu súťaže:* z vlastných finančných prostriedkov obstarávateľa.

*Povolené varianty návrhov:* nie (navrhovateľ predkladá iba jeden návrh, jedno riešenie ponúknutej nádrže).

*Platobné podmienky*: úhrada bankovým prevodom na základe predloženej faktúry za príslušnú objednávku v priebehu plnenia zmluvy.

*Plnenie Rámcovej dohody:* úspešný navrhovateľ, ktorý predložil svoj návrh Rámcovej dohody do súťaže, bude realizovať plnenie Rámcovej dohody vo vlastnom obchodnom mene a na vlastnú zodpovednosť.

**III. Obsah návrhu**

Navrhovateľ je povinný predložiť nasledovné dokumenty v listinnej forme (ak nižšie nie je uvedené inak):

**1)**Identifikačné údaje navrhovateľa (navrhovateľ predkladá vyplnenú **Prílohu č. 1** tejto výzvy);

**2)**Návrh na plnenie kritérií (navrhovateľ predkladá vyplnenú **Prílohu č. 2** tejto výzvy);

**3)**Návrh Rámcovej dohody v celom znení, uzavretej podľa § 269, ods. 2 zákona č. 513/1991 Z. z. Obchodného zákonníka v znení neskorších predpisov (navrhovateľ predkladá tento návrh v počte 1 ks, potvrdený oprávnenou osobou navrhovateľa) vyhotovený za použitia obchodných a zmluvných podmienok, ktoré vyhlasovateľ uvádza v **Prílohe č. 3** tejto výzvy. Tieto obchodné a zmluvné podmienky musia byť súčasťou Rámcovej dohody a nie je prípustné ich meniť. Navrhovateľom môžu byť navrhované a doplnené do Rámcovej dohody také články a body, ktoré sa nebudú vymykať obvyklým obchodným podmienkam a ktoré by znevýhodnili navrhovateľa. Doplnené obchodné a zmluvné podmienky nesmú byť v rozpore s touto výzvou a ak bude relevantné, môžu byť predmetom ďalšieho rokovania s úspešným navrhovateľom v etape pred uzavretím Rámcovej dohody.

**4)**Aktuálny výpis z obchodného registra / živnostenského registra (postačuje kópia bez úradného overenia). Navrhovateľ môže tento doklad nahradiť písomným uvedením informácie o zapísaní subjektu do Zoznamu hospodárskych subjektov, ktorý vedie Úrad pre verejné obstarávanie. Zapísaný predmet podnikania v doklade musí oprávňovať navrhovateľa dodávať predmet súťaže.

**5)**Navrhovateľ predloží kópiu certifikátu (alebo ekvivalentný zodpovedajúci doklad) vyhotovený výrobcom nádrže alebo certifikačnou inštitúciou, že ponúknutá predmetná nádrž je určená na uskladnenie a výdaj činidla na redukciu NOx plynov (AdBlue).

**Informácia k predkladaniu dokumentov do súťaže:**

Ak sa tejto súťaže zúčastní subjekt, ktorý v návrhu predložil doklady podľa bodu III.4) (v zrušenej súťaži vyhlásenej 25.03.2019) a tieto doklady sú aktuálne a bez zmien, tak tento subjekt už nemusí v tejto súťaži tieto doklady predkladať a vyhlasovateľ súťaže akceptuje a použije doklady navrhovateľa podľa bodu III.4) zo zrušenej súťaže.

**Informácia k podpisovaniu dokumentov predkladaných v návrhu:**

Dokumenty predkladané do tejto verejnej súťaže podpisuje za navrhovateľa zástupca/covia štatutárneho orgánu navrhovateľa, ktorí sú na tieto úkony oprávnení v zmysle informácií uvedených v obchodnom registri. Ak zástupca/covia štatutárneho orgánu písomne splnomocnia osobu na účely podpisovania týchto dokumentov (napr. okrem iného aj na podpísanie Rámcovej dohody), musí byť takéto splnomocnenie priložené k návrhu, ktorý je predložený do súťaže. Splnomocnenie musí mať úradne overené podpisy a predkladá sa ako originál alebo ako úradne overená kópia.

Od navrhovateľa sa vyžaduje splnenie všetkých formálnych a obsahových náležitostí určených v tejto výzve. Predložením návrhu vyhlasovateľovi navrhovateľ bez výhrad akceptuje podmienky súťaže uvedené v tejto výzve. Do vyhodnotenia na základe hodnotiaceho kritéria budú zaradené iba tie návrhy, ktoré obsahujú všetky požadované doklady a informácie uvedené v bode III. Obsah návrhu.

**IV. Jazyk a komunikácia**

Celý návrh, tiež dokumenty v ňom predložené musia byť vyhotovené v slovenskom jazyku. Navrhovatelia so sídlom mimo územia SR predložia ponuku v pôvodnom jazyku ako aj úradný slovenský preklad dokumentov. Výnimka platí pre dokumenty písané v českom jazyku.Tieto sú plne akceptované.

**Komunikácia a spôsob výmeny informácií:**

-vysvetľovanie informácií uvedených vo Výzve a týkajúcich sa predmetu súťaže: e-mailom na adresu: peter.durkovsky@dpmz.sk;

-predkladanie návrhov do súťaže: **v listinnej forme na adresu vyhlasovateľa súťaže v bode I. Výzvy;**

-vysvetľovanie informácií uvedených v návrhu navrhovateľa (ak bude relevantné): e-mailom;

-informácia o výsledku vyhodnotenia návrhov na základe hodnotiaceho kritéria: e-mailom;

-odsúhlasenie znenia návrhu Rámcovej dohody s úspešným navrhovateľom: e-mailom;

-doručenie odsúhlasenej a úspešným navrhovateľom potvrdenej Rámcovej dohody určenej na uzavretie: v listinnej forme na adresu sídla vyhlasovateľa;

**V. Kritériá vyhodnotenia návrhov predložených do súťaže**

Do vyhodnotenia na základe stanoveného hodnotiaceho kritéria budú zaradené iba návrhy predložené v lehote na predkladanie návrhov, pričom návrh navrhovateľa musí obsahovať všetky doklady požadované v tejto Výzve (bod III.) a navrhovateľ musí splniť všetky podmienky/požiadavky vyhlasovateľa, ktoré sa týkajú predmetu súťaže vrátane požiadaviek vyhlasovateľa na nádrž. V prípade nepredloženia požadovaných dokladov alebo nesplnenia podmienok/požiadaviek na predmet súťaže (nádrž) bude návrh navrhovateľa zo súťaže vylúčený (t.j. návrh nebude zaradený do vyhodnotenia na základe hodnotiaceho kritéria), o čom bude navrhovateľ písomne informovaný.

Vyhlasovateľ súťaže bude vyhodnocovať návrhy uchádzačov na základe hodnotiaceho kritéria, ktorým je najnižšia navrhnutá jednotková cena v EUR za 1 liter činidla. V tejto jednotkovej cene musia byť zohľadnené všetky náklady dodávateľa, ktoré súvisia s dodávkou činidla a so službami spojenými s poskytnutím nádrže na príjem, skladovanie a výdaj činidla (servis, údržba a pod.).

Navrhovateľ uvádza jednotkovú cenu v zaokrúhlení na tri desatinné miesta.

**Určenie úspešného navrhovateľa:**

Úspešným bude ten navrhovateľ, ktorý ponúkne vyhlasovateľovi najnižšiu jednotkovú cenu v EUR za 1 liter činidla.

**Pokyny k stanoveniu ceny:**

Cena za predmet súťaže musí byť stanovená v zmysle zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.

V prípade, že navrhovateľ so sídlom v Slovenskej republike je platiteľom dane z pridanej hodnoty (DPH) na území Slovenskej republiky, musí cenu v EUR uviesť ako cenu bez DPH a cenu vrátane DPH. DPH musí byť stanovená v zmysle platnej legislatívy Slovenskej republiky ku dňu uplynutia lehoty na predkladanie návrhov.

V prípade, ak navrhovateľ so sídlom v Slovenskej republike nie je platiteľom DPH, na túto skutočnosť upozorní v návrhu na plnenie kritérií, t.j. v Prílohe č. 2 Výzvy a tiež v Rámcovej dohode.

V prípade, že navrhovateľom je subjekt so sídlom mimo územia Slovenskej republiky, uvádza cenu v EUR bez DPH.

**Použitie elektronickej aukcie: nie**

**VI. Spôsob a miesto podávania návrhov**

**1)Miesto doručenia návrhov**  
Dopravný podnik mesta Žiliny s.r.o., Kvačalova 2, 011 40 Žilina,

(pri osobnom doručení: podateľňa, 1. poschodie, pracovné dni v čase od 8,00 do 14,00 hod.)

**2)Formálne náležitosti podávania návrhov**

Navrhovateľ predloží listinný návrh do súťaže písomne v samostatnom uzavretom obale, ktorý musí obsahovať nasledovné údaje:

* adresu vyhlasovateľa: Dopravný podnik mesta Žiliny s.r.o., Kvačalova 2, 011 40 Žilina
* obchodné meno, adresu navrhovateľa
* označenie obalu: „**OBCHODNÁ VEREJNÁ SÚŤAŽ - NEOTVÁRAŤ**"
* označenie predmetu súťaže: ***„Činidlo na redukciu NOx plynov“***

**3)Spôsob doručenia návrhov akceptovaný vyhlasovateľom**

* poštou
* kuriérom
* doručenie ponuky osobne

**VII. Lehota na predkladanie návrhov  a otváranie predložených návrhov**

**Termín do 20.08.2019 v čase do 14,00 hod.**

Pri poštových zásielkach rozhoduje fyzické doručenie na miesto doručenia návrhov.  
Návrhy predložené po lehote na predkladanie návrhov nebude možné zahrnúť do obchodnej verejnej súťaže. Predložené návrhy nemožno odvolať po uplynutí lehoty na predkladanie návrhov.

Otváranie a vyhodnotenie predložených návrhov do súťaže bude neverejné.

Vyhlasovateľ doručené návrhy vyhodnotí, či navrhovateľ splnil podmienky/požiadavky stanovené vyhlasovateľom na predmet súťaže a či navrhovateľ predložil všetky doklady požadované vyhlasovateľom vo výzve. V prípade, že navrhovateľ splnil všetky stanovené podmienky/požiadavky vo výzve a predložil všetky požadované doklady, bude jeho navrhnutá cena za predmet súťaže vyhodnocovaná na základe hodnotiaceho kritéria. Stanovené bude umiestnenie navrhovateľov v poradí a určený bude úspešný navrhovateľ. Ak počas vyhodnotenia návrhov bude relevantné, vyhlasovateľ súťaže požiada navrhovateľa o vysvetlenie návrhu a určí lehotu na doručenie vysvetlenia.

Vyhlasovateľ bezodkladne po vyhodnotení návrhov oznámi informáciu o výsledku vyhodnotenia každému navrhovateľovi, ktorý predložil návrh do súťaže.

Vyhlasovateľ predpokladá uzavretie Rámcovej dohody s úspešným navrhovateľom do 15.09.2019.

**VIII.   Termín obhliadky**

Vyhlasovateľ poskytne navrhovateľom možnosť zúčastniť sa osobne obhliadky priestorov, kde bude nádrž na príjem, skladovanie a výdaj činidla umiestnená, aby sa mohli oboznámiť so skutočnosťami, ktoré potrebujú k vypracovaniu svojho návrhu cien a návrhu zmluvy. Navrhovatelia môžu nahlásiť svoj záujem zúčastniť sa obhliadky na e-mailovú adresu uvedenú v bode I. tejto výzvy a to v termíne: do 06.08.2019 vrátane tohto dňa**,** pričom v správe uvedú záujem zúčastniť sa obhliadky a svoje údaje: meno, priezvisko, (ak je relevantné názov a sídlo organizácie), telefonický kontakt. Jednotný termín obhliadky bude oznámený e-mailom dňa 07.08.2019 navrhovateľom, ktorí o ňu prejavili záujem. Vyhlasovateľ predpokladá, že termín obhliadky by mohol byť realizovaný v 33. kalendárnom týždni roku 2019 (12.08. alebo 13.08.2019).

**IX. Lehota na vysvetľovanie informácií vo Výzve**

Navrhovateľ môže požiadať vyhlasovateľa o písomné vysvetlenie podmienok zahrnutia návrhu do súťaže a to v termíne do 08.08.2019, e-mailom na adresu [peter.durkovsky@dpmz.sk](mailto:peter.durkovsky@dpmz.sk).

Odpoveď bude doručená e-mailom do 12.08.2019 (vrátane tohto dňa). Prípadné zmeny a doplnenia výzvy budú zverejnené na webovom sídle vyhlasovateľa v sekcii verejné obstarávanie/obchodné verejné súťaže.

**XII. Vyhradené práva vyhlasovateľa obchodnej verejnej súťaže**

**1)**zmeniť podmienky obchodnej verejnej súťaže alebo túto súťaž zrušiť;

**2)**odmietnuť všetky predložené návrhy;

**3)**zrušiť obchodnú verejnú súťaž, ak ani jeden návrh nezodpovedá súťažným podmienkam;

**4)**zrušiť obchodnú verejnú súťaž v prípade, že sa podstatne zmenili okolnosti, za ktorých bola vyhlásená a nebolo možné ich predvídať;

**5)**neprijať žiaden z návrhov v prípade doručenia návrhov s neúmerne vysokou cenou, ktorú vyhlasovateľ nemôže akceptovať alebo z iného dôvodu nevyhovujú;

**6)**v prípade, že navrhovateľ, ktorého návrh vyhlasovateľ vyhodnotil ako úspešný z predložených návrhov, z akéhokoľvek dôvodu odmietne uzavretie zmluvného vzťahu v lehote na uzavretie zmluvy (ak je stanovená), o čom písomne upovedomí vyhlasovateľa v lehote na uzavretie zmluvy, vyzve vyhlasovateľ na uzavretie zmluvného vzťahu navrhovateľa, ktorého návrh bol vyhodnotený ako druhý v poradí;

*Upozornenie:*

* Navrhovatelia momentom predloženia svojho návrhu vyhlasovateľovi súťaže akceptujú bez výhrad všetky podmienky a požiadavky vyhlasovateľa uvedené vo Výzve. Rovnako zodpovedajú za správnosť a platnosť údajov , ktoré sú uvedené v návrhoch, ktoré predkladajú.
* Navrhovatelia nemajú nárok na náhradu nákladov spojených s účasťou v súťaži.

**Zverejnenie výzvy na webovom sídle vyhlasovateľa súťaže:** **V Žiline, 30.07.2019**

**Príloha č. 1 Výzvy: Identifikačné údaje navrhovateľa**

**Názov obchodnej verejnej súťaže:** Činidlo na redukciu NOx plynov

**Vyhlasovateľ obchodnej verejnej súťaže:** Dopravný podnik mesta Žiliny s.r.o., Kvačalova 2, 011 40 Žilina

**Vyplní navrhovateľ:**

|  |
| --- |
| Obchodný názov: |
| Adresa sídla: |
| IČO: |
| IČ DPH SK:  (ak navrhovateľ nie je platcom DPH, upozorní): |
| Zástupcovia štatutárneho orgánu navrhovateľa: |
| Meno a priezvisko kontaktnej osoby navrhovateľa pre účely obchodnej verejnej súťaže: |
| Telefónne číslo a e-mail kontaktnej osoby: |
| Internetová adresa navrhovateľa: |

V ........................ , dňa ............................

.....................................................

Meno a priezvisko, podpis oprávnenej osoby navrhovateľa a odtlačok pečiatky navrhovateľa

**Príloha č. 2 Výzvy: Návrh na plnenie kritérií**

**Názov obchodnej verejnej súťaže:** Činidlo na redukciu NOx plynov

**Vyhlasovateľ obchodnej verejnej súťaže:** Dopravný podnik mesta Žiliny s.r.o., Kvačalova 2, 011 40 Žilina

**Vyplní navrhovateľ:**

Navrhovateľ *(obchodné meno, adresa)* do predmetnej obchodnej verejnej súťaže predkladá vyhlasovateľovi súťaže nasledovný návrh jednotkovej ceny za 1 liter činidla na redukciu NOx plynov

**................. EUR**

*(cena po zaokrúhlení na tri desatinné miesta)*

V tejto jednotkovej cene sú zohľadnené všetky náklady navrhovateľa, ktoré súvisia s dodávkou činidla a so službami spojenými s poskytnutím nádrže na príjem, skladovanie a výdaj činidla (servis, údržba a pod.).

Vyjadrenie k DPH: *(\*ponechať iba jednu z možností nižšie týkajúca sa platby DPH)*

\*Nakoľko je navrhovateľ platiteľom DPH, vyššie uvedená cena je vyjadrená bez dane z pridanej hodnoty.

Výška DPH predstavuje ....... % (....... EUR).

Jednotková cena za 1 liter činidla s DPH predstavuje ............ EUR.

\*Nakoľko navrhovateľ nie je platiteľom DPH, vyššie uvedená cena je vyjadrená ako cena celkom.

\*Navrhovateľ so sídlom mimo územia Slovenskej republiky uvádza cenu v EUR bez DPH.

Špecifikácia nádrže na príjem, skladovanie a výdaj činidla na redukciu NOx plynov : *(vyplní navrhovateľ)*

**Názov/model/typ/a výrobca nádrže na príjem, skladovanie a výdaj činidla na redukciu NOx plynov, ktorú poskytne navrhovateľ: ............................................................................**

1)požadovaný objem nádrže 4500-6000 m3:

**-navrhovateľ uvedie objem ponúknutej nádrže v litroch:**

2)izolácia vnútornej nádrže:

**-navrhovateľ uvedie jednu z možností áno/nie:**

3)bezpečnostné prevedenie nádrže: dvojplášťové:

**-navrhovateľ uvedie jednu z možností áno/nie:**

4)dĺžka výdajnej hadice: optimálne 6 m (nie kratšia):

**-navrhovateľ uvedie dĺžku hadice v metroch na ponúknutej nádrži:**

5)navijak výdajnej hadice ako súčasť ponúknutej nádrže:

**-navrhovateľ uvedie jednu z možností áno/nie:**

6)plniace potrubie so suchou spojkou umožňujúce plnenie nádrže z pristavenej cisterny:

**-navrhovateľ uvedie jednu z možností áno/nie:**

7)výdajný stojan ako súčasť ponúknutej nádrže:

**-navrhovateľ uvedie jednu z možností áno/nie:**

8)automatická výdajná pištoľ ako súčasť ponúknutej nádrže:

**-navrhovateľ uvedie jednu z možností áno/nie:**

9)držiak výdajnej pištole ako súčasť ponúknutej nádrže:

**-navrhovateľ uvedie jednu z možností áno/nie:**

10)maximálne (doporučené) rozmery nádrže v mm (DxŠxV): 3000x2500x2500

**-navrhovateľ uvedie rozmery ponúknutej nádrže v mm:**

11)nádrž vybavená elektrickým (ponorným) čerpadlom:

**-navrhovateľ uvedie jednu z možností áno/nie:**

12)ovládanie zapnutia a vypnutia čerpadla na držiaku výdajnej pištole:

**-navrhovateľ uvedie jednu z možností áno/nie:**

13)meranie aktuálnej hladiny činidla:

**-navrhovateľ uvedie jednu z možností áno/nie:**

14)meranie prietoku čerpaného činidla:

**-navrhovateľ uvedie jednu z možností áno/nie:**

15)V rámci systému monitorovania nádrže:

a)indikácia priesakov:

**-navrhovateľ uvedie jednu z možností áno/nie:**

b)indikácia preplnenia:

**-navrhovateľ uvedie jednu z možností áno/nie:**

V ........................ , dňa ............................

.....................................................

Meno a priezvisko, podpis oprávnenej osoby navrhovateľa a odtlačok pečiatky navrhovateľa

**Príloha č. 3 Výzvy: Obchodné a zmluvné podmienky**

(ktoré vyhlasovateľ požaduje uviesť v návrhu Rámcovej dohody)

**Názov obchodnej verejnej súťaže:** Činidlo na redukciu NOx plynov

**Vyhlasovateľ obchodnej verejnej súťaže:** Dopravný podnik mesta Žiliny s.r.o., Kvačalova 2, 011 40 Žilina

Obchodné a zmluvné podmienky (ktoré vyhlasovateľ požaduje uviesť v návrhu Rámcovej dohody):

**Identifikačné údaje zmluvnej strany:**

Názov: **Dopravný podnik mesta Žiliny s.r.o.**

Sídlo: Kvačalova 2, 011 40 Žilina

Obchodný register: Okresný súd Žilina, Oddiel: Sro, Vložka číslo: 3510/L

Zastúpený: Ing. Ján Barienčík, PhD., konateľ

Bankové spojenie: Slovenská sporiteľňa, a.s.

IČO: 36 007 099

DIČ: 2020447583

IČ pre DPH: SK2020447583

IBAN: SK1909000000005035044524

SWIFT: GIBASKBX

**Vyhlasovateľ požaduje do znenia návrhu dohody (napr. do Preambuly)**

**zapracovať nasledovné ustanovenie :**

Túto Rámcovú dohodu (ďalej aj ako „dohoda“) uzatvárajú zmluvné strany na základe výsledku obchodnej verejnej súťaže, ktorú vyhlásil na svojom webovom sídle objednávateľ a ktorej predmetom bolo činidlo na redukciu NOx plynov.

**Vyhlasovateľ požaduje do znenia návrhu dohody (napr. do Predmet dohody)**

**Zapracovať aj nasledovné informácie:**

Návrh Rámcovej dohody musí vo svojom znení obsahovať aj informácie, že ponúknutá nádrž na príjem, skladovanie a výdaj činidla spĺňa všetky požadované podmienky a požiadavky objednávateľa, ktoré dodávateľ uviedol, že spĺňa vo svojom návrhu na plnenie kritérií, ktorý predložil ako navrhovateľ do obchodnej verejnej súťaže podľa Preambuly tejto Rámcovej dohody.

Dodávateľ zabezpečí servis resp. opravu nádrže v prípade jej poruchy a to do 24 hodín od nahlásenia poruchy dodávateľovi, prípadne zabezpečí náhradnú nádrž identických parametrov.

**Vyhlasovateľ požaduje do znenia návrhu dohody (napr. do článku Cena) uviesť informácie ako:**

Výška dohodnutej jednotkovej ceny za 1 liter činidla je ........EUR bez DPH.

Výška DPH v % a vyjadrenie DPH v EUR za 1 liter činidla.

Táto cena je platná počas celého obdobia trvania Rámcovej dohody.

V tejto jednotkovej cene sú zohľadnené všetky náklady dodávateľa, ktoré súvisia s dodávkou činidla a so službami spojenými s poskytnutím nádrže na príjem, skladovanie a výdaj činidla (servis, údržba a pod.).

Dodávateľ je platiteľ DPH.

Objednávateľ je platiteľ DPH.

**Vyhlasovateľ požaduje do znenia návrhu dohody (do Článku Záverečné ustanovenia)**

**zapracovať nasledovné ustanovenia :**

**-**Zmluvné strany sa zaväzujú zaistiť všetkými možnými prostriedkami, aby nedochádzalo

ku korupčným konaniam v rámci obchodných vzťahov. Zmluvné strany prehlasujú, že

zastávajú prístup nulovej tolerancie ku korupcii na všetkých úrovniach a  vyžadujú od

svojich vlastných zamestnancov a zmluvných partnerov konanie v súlade s protikorupčnými zákonmi.

-Rámcová dohoda nadobúda platnosť dňom jej podpísania oprávnenými zástupcami  obidvoch zmluvných strán a účinnosť dňom nasledujúcim po dni jej zverejnenia na  internetovej stránke kupujúceho podľa § 47 a) zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov.  Zmluvné strany súhlasia so zverejnením Rámcovej dohody podľa § 5 a) a 5 b) zákona č. 211/2000  Z. z. o slobodnom prístupe k informáciám v znení neskorších predpisov.

-Rámcová dohoda sa uzatvára na dobu určitú, t.j. na 48 mesiacov od nadobudnutia účinnosti Rámcovej dohody.

**Upozornenie:**

**Okrem vyššie uvedených ustanovení navrhovateľ zapracuje do návrhu Rámcovej dohody aj ostatné zmluvné ustanovenia, ktoré navrhuje, pričom sa riadi pokynmi v bode III.3) tejto Výzvy.**